钦定古今图书集成/明伦汇编/闺媛典/第349卷 > 苏绅妻陈氏
## 钦定古今图书集成/明伦汇编/闺媛典/第349卷 > 苏绅妻陈氏

按《闽书》：魏国太夫人陈氏，龙图阁直学士从易之女，
内翰苏绅之妻，而丞相颂母也。从易守广州，有清德，
为仁宗所知。元丰中，神宗问颂母谁氏，颂以从易女
对。神宗曰：“天圣间学士耶？”从易、绅颂皆尝守杭。夫人
三至杭邸，题邸柱云：“吾少从父至此中，与吾夫偕来，
今同吾儿。凡三阅江山之胜。”《苏文忠挽词》：“鸡鸣为膳
日日新，八十三年如一晨。岂惟家室宜寿母，实为朝
廷生异人。”